નાગપુર: ઓસ્ટ્રેલિયા સામેની પાંચ વન-ડે મેચની સીરીઝની છેલ્લી મેચમાં 7 વિકેટે વિજય મેળવી ભારતે 4-1થી શ્રેણી જીતી લીધી. આ સીરીઝમાં શાનદાર પ્રદર્શન માટે હાર્દિક પંડ્યાને ‘મેન ઑફ ધ સીરીઝ’ જાહેર કરવામાં આવ્યો. આ જીત બાદ ટીમના મુખ્ય કોચ રવિ શાસ્ત્રીએ પંડ્યા વિશે મોટું નિવેદન આપ્યું. શાસ્ત્રીએ કહ્યું કે, હાર્દિકને બેટિંગમાં ઉપરના ક્રમે મોકલવાનો નિર્ણય માસ્ટરસ્ટ્રોક સાબિત થયો. શાસ્ત્રીએ કહ્યું કે, હાર્દિક દુનિયાના કોઈપણ છગ્ગા ફટકારવા માટે સક્ષમ છે.